钦定古今图书集成/历象汇编/庶征典/第060卷 > 《汉书》 > 《五行志》
## 钦定古今图书集成/历象汇编/庶征典/第060卷 > 《汉书》 > 《五行志》

《传》曰：“思心之不。”是谓不圣，厥咎霿，厥罚恒风，厥极
凶短折。

京房《易传》曰：“潜龙勿用，众逆同志，至德乃潜，厥异风。
其风也，行不解，物不长，雨小而伤。政悖德隐兹谓乱，
厥风先风不雨，大风暴起，发屋折木。守义不进兹谓
耄，厥风与云俱起，折五谷茎。臣易上政兹谓不顺，厥
风大猋发屋。赋敛不理兹谓祸，厥风绝经纬，止即温，
温即虫。侯专封兹谓不统，厥风疾而树不摇，谷不成。”
辟不思道兹谓无泽，厥风不摇木，旱无云，伤禾。公常
于利兹谓乱，厥风微而温，生虫蝗，害五谷。弃正作淫
兹谓惑，厥风温，螟虫起，害有益人之物。“侯不朝兹谓
叛，厥风无恒，地变赤而杀人。”